Bernadette Farrell

Si Bernadette Farrell (ipinanganak noong 1957) ay isang Britanika at Katolikang mang-aawit ng mga himnong Kristiyanong sumikat sa iba't ibang denominasyon ng Kristiyanismo.  Nag-iisa siyang sumulat ng mga awiting ito, at sa ibang pagkakataon ay kasama ang kanyang asawang si Owen Alstott. Naglalathala rin siya ng mga tugtuging pambata.

Isa siya sa nangungunang mga kompositor na pangliturhiya ng Britanya at isa ring musikerang pastoral.  Dati siyang kasapi sa Pangkat ni San Thomas Moore (St. Thomas More Group) ng Londres.  Magmula sa dekada ng 1970, naging pinuno siya ng mga pagbabago sa pagsambang pangkatoliko sa Nagkakaisang Kaharian at maging sa labas ng bansa.

Musika niya sa kontemporaryong kulturang Katoliko 

Isa si Farrell sa maraming mga musikerong naging kompositor ng kontemporaryong pangliturhing musikang Katoliko.  Nagtamo ng malawakang tagumpay ang tugtuging ito sa kabuoan ng mundong nagwiwika ng Ingles.  Kabilang sa kanyang higit na kilalang mga komposisyon ang "Christ, Be Our Light", "God, Beyond All Names", "O God, You Search Me", at Praise to You, O Christ, Our Savior.

Mga gantimpala

Noong 2006, nagwagi si Farrell ng pagtaguri bilang Manunugtog na Pastoral ng Taon ng NMP (o NMP Pastoral Musician of the Year).

Mga sanggunian

Mga kawing panlabas
Larawan ni Bernadette Farrell, mula sa ocp.org
Talaan ng mga komposisyon ni Bernadette Farrell, mula sa ocp.org

Mga manunulat ng awit
Mga musiko
Mga manunulat mula sa United Kingdom